Lav et referat af nedenstående tekst:

Tekst:
Det er ikke ham, der råber højest. Det er heller ikke ham, der laver de frækkeste finter eller de vildeste mål. Og det er slet heller ikke ham, der bliver snakket mest om under en slutrunde. Men tag ikke fejl. Magnus Saugstrup er en afgørende del af det danske landshold både på og uden for banen. - Saugstrup er vanvittig vigtig. Han giver så mange muligheder, han er så alsidig, holdbar og taktisk rigtig dygtig, siger landstræner Nikolaj Jacobsen og uddyber: - Jeg tror nok, der er mange andre, der ville pege på andre stregspillere som de bedste. Og man kan da også godt sige, at andre måske har nogle kvaliteter – for eksempel screeningsmæssigt – som Magnus ikke helt har. - Til gengæld har han fantastisk timing i sine ryk og sine screeningsspil. Jeg tror ikke, der er mange stregspillere, jeg ville vælge før Magnus, hvis jeg helt selv kunne bestemme, siger landstræneren til TV 2 SPORT. Se en masse VM direkte på TV 2 PLAY . Se sendeplanen her. Besidder ærefuld tjans Den 26-årige nordjyde har været en del af landsholdet siden 2018. Siden da er han på kort tid blevet en vigtig mand på stregpositionen og i forsvaret, hvor han allerede har udviklet sig til en lederfigur. Derfor valgte Nikolaj Jacobsen kort efter EM-slutrunden i 2022 at udnævne Magdeburg-spilleren til viceanfører på landsholdet. En rolle, han ifølge landstræneren stadig skal vænne sig til. - Der er han stadig ny, og det er jo også for at få den lidt yngre stemme med ind en gang i mellem, at han er blevet valgt. - Det er stadig mest af alt Niklas (Landin, anfører, red.) og mig, der klarer mange af de små ting. Og så skal Magnus ind og lære at tage ansvaret og være den dirigerende spiller, når vi er i forsvaret, og Møllgaard ikke er der. Han skal turde og tage ansvaret, nu hvor han har fået mandatet til det. Og så kommer den del uden for banen nok senere, siger Jacobsen. Saugstrup og Danmark indleder VM fredag. Modstanderen er Belgien, og kampen kan ses på TV 2 og TV 2 PLAY klokken 20.30.

Referat:
Magnus Saugstrup får stor ros af landstræner Nikolaj Jacobsen, der sidste år udnævnte ham til viceanfører på landsholdet.